Številka: 342-112/2023/133

Datum: 11. 3. 2024

PROGRAM ODPRAVE POSLEDIC ŠKODE V GOSPODARSTVU, KI SE NANAŠA NA ŠKODO V SEKTORJU RIBIŠTVA IN AKVAKULTURE, ZARADI POPLAV IN ZEMELJSKIH PLAZOV 4. AVGUSTA 2023

# UVOD

Poplave in zemeljski plazovi, ki so jih povzročili nalivi in obilne padavine v obdobju od 3. do 6. avgusta 2023, so povzročili tako veliko škodo, da je poveljnik Civilne zaščite Republike Slovenije 4. avgusta 2023 aktiviral državni načrt zaščite in reševanja ob poplavah (št. 843-7172023-12-DGZR z dne 4. 8. 2023), Uprava Republike Slovenije za zaščito in reševanje (v nadaljnjem besedilu: URSZR) pa je 10. avgusta 2023 izdala sklep št. 844-30/2023-18–DGZR za ocenjevanje škode na stvareh zaradi posledic močnih neurij z večdnevnim obilnim deževjem na širšem območju Republike Slovenije, ki je povzročilo katastrofalne poplave, plazenje tal in druge posledice hudourniškega delovanja visokih voda.

Škoda je nastala tudi v sektorju ribištva oziroma pri izvajalcih ribiškega upravljanja v skladu z zakonom, ki ureja sladkovodno ribištvo, in akvakulture (v nadaljnjem besedilu: sektor ribištva in akvakulture), med drugim tudi na stvareh, med katere spadajo premičnine, zaloge in živali, ki so v sektorju ribištva in akvakulture gojene ribe (v nadaljnjem besedilu: gojene ribe).

Škoda v gospodarstvu, ki se nanaša na škodo na stvareh v sektorju ribištva in akvakulture, znaša 1.053.790,05 evra in jo je državna komisija za ocenjevanje škode po naravnih in drugih nesrečah (v nadaljnjem besedilu: državna komisija) verificirala 18. oktobra 2023, Vlada Republike Slovenije (v nadaljnjem besedilu: vlada) pa obravnavala in potrdila na 78. redni seji 26. oktobra 2023. Popis je izvedlo ministrstvo, pristojno za ribištvo, na podlagi Obrazca za popis škode pri izvajalcih ribiškega upravljanja in v sektorju akvakulture zaradi poplav in zemeljskih plazov v Republiki Sloveniji v mesecu avgustu 2023 na podlagi sklepa URSZR št. 844-30/2023-79–DGZR z dne 8. 9. 2023 (v nadaljnjem besedilu: obrazec za popis).

V škodo na stvareh v sektorju ribištva in akvakulture se šteje tudi škoda na živalih iz Obrazca 6: Ocena škode na živalih, perutnini in ribah, povzročene po naravni nesreči, Priloge 9 Uredbe o metodologiji za ocenjevanje škode (Uradni list RS, št. 67/03, 79/04, 81/06 in 68/08; v nadaljnjem besedilu: uredba o metodologiji). Ta popis so izvajale občinske komisije in podatke vnašale v aplikacijo AJDA.

Število upravičenih vlog za škodo po tem programu in podrobnejša razdelitev škode na stvareh, ki se nanaša na sektor ribištva in akvakulture in ki jo je potrdila vlada, sta razvidna iz preglednice 1. Vloge, ki so jih upravičenci oddali ministrstvu, pristojnemu za ribištvo, ali občinskim komisijam, ki so jih vnesle v aplikacijo AJDA, obravnava in o njih odloča Agencija Republike Slovenije za kmetijske trge in razvoj podeželja (v nadaljnjem besedilu: ARSKTRP).

Končna ocena škode na stvareh presega 0,3 promila načrtovanih prihodkov državnega proračuna za leto 2023, kar pomeni, da je v skladu s tretjim odstavkom 44.b člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A; v nadaljnjem besedilu: ZOPNN) dosežena mejna vrednost za potrditev naravne nesreče in uporabo sredstev državnega proračuna.

V skladu z 72. členom Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS; v nadaljnjem besedilu: ZIUOPZP) Program odprave posledic škode v gospodarstvu, ki se nanaša na škodo v sektorju ribištva in akvakulture, zaradi poplav in zemeljskih plazov 4. avgusta 2023 (v nadaljnjem besedilu: program), predloži vladi ministrstvo, pristojno za kmetijstvo in ribištvo, ki je v skladu z 71. členom ZIUOPZP pristojno tudi za oceno škode.

Namen programa je zagotovitev stabilnih razmer in omejitev gospodarske škode pri najbolj prizadetih in ogroženih subjektih v sektorju ribištva in akvakulture.

Cilj programa je dodelitev finančne pomoči prizadetim subjektom v sektorju ribištva in akvakulture za škodo na stvareh, ki je nastala zaradi posledic poplav 4. avgusta 2023.

Subjekti v sektorju ribištva in akvakulture niso utrpeli škode na stvareh zaradi plazov.

# PRAVNE PODLAGE

Program je pripravljen na podlagi 72. člena ZIUOPZP in sklepa vlade št. 84400-14/2023/7 z dne 25. 10. 2023.

Končna ocena škode na stvareh je pripravljena v skladu z določbami ZOPNN, ZIUOPZP, Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22) ter uredbe o metodologiji.

S programom se državna pomoč za odpravo posledic škode na stvareh v sektorju ribištva in akvakulture zaradi poplav 4. avgusta 2023 (v nadaljnjem besedilu: državna pomoč) upravičencem dodeli v skladu z 49. členom Uredbe Komisije (EU) 2022/2473 z dne 14. decembra 2022 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov iz akvakulture, za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič spremenjene z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1), (v nadaljnjem besedilu: Uredba 2473/2022/EU).

Državna pomoč se posameznim upravičencem dodeli tako, da višina sredstev ne presega omejitev, določenih v Uredbi 2473/2022/EU, ter je sorazmerna z višino ocenjene škode posameznemu upravičencu.

Državna pomoč je v skladu s 74. členom ZIUOPZP in v povezavi s 44.d členom ZOPNN že zagotovljena v letu 2024 iz sredstev proračunske rezerve.

# VREMENSKE RAZMERE OD 3. DO 6. AVGUSTA 2023

Med 3. in 6. avgustom 2023 so Slovenijo zajele obilne padavine z nevihtami, močnimi nalivi in plohami. V noči s 3. na 4. avgust so izjemno intenzivne padavine zajele porečja na širšem območju Kamniško-Savinjskih Alp, Karavank s Koroško in Savinjsko dolino, Škofjeloškega hribovja, Cerkljanskega hribovja in Polhograjskega hribovja. V predhodno namočena porečja (posledica julijskih padavin s številnimi neurji) je v 6–12 urah padlo od 150 do 200 mm dežja, kar je povzročilo silovit porast številnih hudournikov, manjših vodotokov in rek. Tridnevni seštevek padavin po celotni Sloveniji je znašal kar do 300 mm dežja na kvadratni meter.

Vremenske razmere 4. avgusta 2023 so spominjale na izjemne dogodke, ki so Slovenijo prizadeli v preteklih letih (1990, 2005, 2007, 2010, 2012, 2014), vendar jih je tokratni dogodek presegel po obsegu, marsikje pa tudi po silovitosti. Več informacij je na voljo v poročilih o poplavah, ki jih je izdala Agencija Republike Slovenije za okolje in so dostopna na spletnih straneh:

<https://meteo.arso.gov.si/uploads/probase/www/climate/text/sl/weather_events/padavine_3-6avg2023_v29sep2023.pdf> in <http://www.arso.gov.si/vode/poro%C4%8Dila%20in%20publikacije/Porocilo_visoke_vode_in_poplave_avg2023.pdf>.

Na spletni strani Direkcije Republike Slovenije za vode so objavljeni letalski posnetki najbolj prizadetih območij na porečjih Mure, Drave in Save. Posnetki prikazujejo obsežnost in območja razlivanja poplavnih voda med 7. in 8. avgustom 2023, ko so bili zajeti ortofoto posnetki. Posnetki so dostopni na spletni strani: <https://poplave2023.evode.si/>.

# VSEBINA PROGRAMA

Vsebino programa določata 44.č člen ZOPNN in 73. člen ZIUOPZP.

## Vrsta in višina škode

Končno oceno škode na stvareh, ki presega 0,3 promila načrtovanih prihodkov državnega proračuna za leto 2023 in znaša 2.988.959.956,16 evra, je državna komisija verificirala 18. oktobra 2023, vlada pa obravnavala in potrdila na 78. redni seji 26. oktobra 2023 pod točko 4B s sklepom št. 84400-14/2023/7 z dne 25. 10. 2023. Škoda v gospodarstvu, ki se nanaša na škodo v sektorju ribištva in akvakulture zaradi poplav, znaša 1.053.790,05 evra.

Kot škoda na stvareh v sektorju ribištva in akvakulture se šteje škoda na:

* premičninah (stroji in oprema),
* zalogah (krmila, repromaterial, embalaža, zaloge v živem in drugo),
* gojenih ribah.

Preglednica 1: Ocena škode (v evrih) na premičninah (stroji in oprema), zalogah in gojenih ribah zaradi poplav 4. avgusta 2023

| **Opis** | **Ribiške družine – izvajalci ribiškega upravljanja** | **Ribogojci – aktivni sektor akvakulture (AQ)** |
| --- | --- | --- |
| **Število upravičenih vlog za škodo po tem programu** | 11 | 25 |
| **Škoda na premičninah (stroji in oprema)** - v EUR | 138.564,55 | 140.274,62 |
| **Škoda na zalogah** - v EUR | 3.900,00 | 22.738,28 |
| **Škoda na gojenih ribah** - v EUR | / | 748.312,60 |
| SKUPAJ v EUR | 142.464,55 | 911.325,50 |
| **SKUPAJ RD in AQ v EUR**  | **1.053.790,05** |

Vir: MKGP

## Predvidena poraba finančnih sredstev v posameznih proračunskih letih

* + 1. Sredstva za dodelitev državne pomoči zaradi določb iz točke 4.5.3. tega programa v višini do 632.274 evra se zagotovijo iz proračunske postavke 241068 Škoda v akvakulturi in ribištvu – 74. člen ZIUOPZP – naravne nesreče 4. 8. 2023, projekt NRP 2330 24-0032 – Odprava posledic škode v akvakulturi in ribištvu, v letu 2024, v finančnem načrtu Ministrstva za kmetijstvo, gozdarstvo in prehrano (v nadaljnjem besedilu: MKGP).
		2. Za stroške obdelave vlog je namenjenih 101,60 evra.

Preglednica 2: Razdelitev finančnih sredstev programa po namenu

| **Namen** | **Višina sredstev v letu 2024 (EUR)** |
| --- | --- |
| Državna pomoč upravičencem po programu za škodo zaradi poplav | **632.172,40** |
| Stroški obdelave vlog | **101,60** |
| **SKUPAJ** | **632.274,00** |

Vir: MKGP ter ARSKTRP

Preglednica 3: Podrobnejša razdelitev stroškov obdelave vlog

|  |  |  |  |  |  |
| --- | --- | --- | --- | --- | --- |
| **Specifikacija stroškov** | **Št. enot** | **Cena na enoto brez DDV** | **Cena na enoto z DDV** | **Skupaj (EUR)** | **KONTO** |
| Tisk dokumentov | 80 | 0,26 | 0,31 | 24,80 | 4020 |
| Poštnina | 80 | 0,78 | 0,96 | 76,80 | 4022 |
| **SKUPAJ** |  |  |  | **101,60** |  |

Vir: ARSKTRP

## Občine, kjer je nastala škoda na stvareh v sektorju ribištva in akvakulture zaradi poplav 4. avgusta 2023

Škodo zaradi poplav 4. avgusta 2023 so utrpela območja dolenjske, gorenjske, koroške, osrednjeslovenske, notranjske, pomurske, podravske, posavske, severnoprimorske, vzhodnoštajerske, zahodnoštajerske in zasavske regije (vir: URSZR).

Preglednica 4: Seznam občin

|  |  |  |
| --- | --- | --- |
| Beltinci | Lenart v Slov. goricah | Radlje ob Dravi |
| Bled | Lendava | Radovljica |
| Bohinj | Litija | Ravne na Koroškem |
| Braslovče | Mestna občina Ljubljana | Ribnica na Pohorju |
| Celje | Ljubno ob Savinji | Ruše |
| Cerklje na Gorenjskem | Luče | Mestna občina Slovenj Gradec |
| Črna na Koroškem | Maribor | Slovenska Bistrica |
| Črnomelj | Medvode | Sv. Trojica v Slovenskih goricah |
| Dobrova - Polhov Gradec | Mežica | Šentilj v Slovenskih goricah |
| Domžale | Mislinja | Škofja Loka |
| Dravograd | Mozirje | Šoštanj |
| Duplek | Murska Sobota | Tolmin |
| Gorenja vas - Poljane | Muta | Trbovlje |
| Gornja Radgona | Nazarje | Velenje |
| Gornji Grad | Ormož | Vitanje |
| Hoče - Slivnica | Podvelka | Vuzenica |
| Idrija | Polzela | Žalec |
| Jesenice | Prevalje | Železniki |
| Kamnik | Ptuj | Žiri |
| Laško | Rače – Fram | Žirovnica |
| Črenšovci |  |  |

## Ocena števila upravičencev do finančnih sredstev za odpravo posledic škode na stvareh v sektorju ribištva in akvakulture zaradi poplav 4. avgusta 2023

* + 1. V skladu s 44.e členom ZOPNN in 75. členom ZIUOPZP so upravičenci do državne pomoči gospodarske družbe, podjetniki, posamezniki, zavodi in zadruge s sedežem v Republiki Sloveniji ter nosilci kmetijskih gospodarstev in nosilci dopolnilnih dejavnosti na kmetiji v skladu z zakonom, ki ureja kmetijstvo, ter društva, ki opravljajo dejavnosti v sektorju ribištva in akvakulture.
		2. Subjekt iz prejšnje točke je upravičen do državne pomoči, če:
1. je v postopku izdelave ocene škode na stvareh oddal obrazec za popis, ki je v Prilogi 1 tega programa, oziroma obrazec 6: Ocena škode na živalih, perutnini in ribah, povzročene po naravni nesreči, priloge 9 Uredbe o metodologiji (v nadaljnjem besedilu: obrazec 6), kot to določata 71. člen ZIUOPZP ter 55. člen uredbe o metodologiji,
2. je bil na dan 4. avgust 2023 vpisan v centralni register objektov akvakulture in komercialnih ribnikov (v nadaljnjem besedilu: CRA) v skladu z zakonom, ki ureja živinorejo, oziroma ima ribiška družina status delujočega društva z veljavno koncesijsko pogodbo za izvajanje ribiškega upravljanja v ribiških okoliših,
	* 1. Državna pomoč se ne dodeli, če so pri subjektu ugotovljene kršitve Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (UL L št. 206 z dne 22. 7. 1992, str. 7), zadnjič spremenjene z Direktivo Sveta 2013/17/EU z dne 13. maja 2013 o prilagoditvi nekaterih direktiv na področju okolja zaradi pristopa Republike Hrvaške (UL L št. 158 z dne 10. 6. 2013, str. 193), Direktive 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (Kodificirana različica) (UL L št. 20 z dne 26. 1. 2010, str. 7), zadnjič spremenjene z Uredbo (EU) 2019/1010 Evropskega parlamenta in Sveta z dne 5. junija 2019 o uskladitvi obveznosti poročanja na področju zakonodaje, povezane z okoljem, ter spremembi uredb (ES) št. 166/2006 in (EU) št. 995/2010 Evropskega parlamenta in Sveta, direktiv 2002/49/ES, 2004/35/ES, 2007/2/ES, 2009/147/ES in 2010/63/EU Evropskega parlamenta in Sveta, uredb Sveta (ES) št. 338/97 in (ES) št. 2173/2005 ter Direktive Sveta 86/278/EGS (UL L št. 170 z dne 25. 6. 2019, str. 115) ter kršitve veljavne zakonodaje s področja ravnanja z odpadki.

## Ocena potrebnih finančnih sredstev za dodelitev državne pomoči

* + 1. Upravičeni strošek, za katerega se nameni državna pomoč, je materialna škoda na stvareh, ki se izračuna na podlagi stroškov popravila ali ekonomske vrednosti prizadete stvari oziroma sredstva neposredno pred nesrečo, kot to določa šesti odstavek 49. člena Uredbe 2473/2022/EU, ter v skladu s 3. in 4. poglavjem uredbe o metodologiji. Ta materialna škoda se šteje kot dejanska škoda upravičenca.
		2. Kot materialna škoda na stvareh v sektorju ribištva in akvakulture se šteje škoda na:
1. premičninah (stroji in oprema),
2. zalogah (krmila, repromaterial, embalaža, zaloge v živem, gorivo in maziva in drugo),
3. gojenih ribah.
	* 1. V skladu s 44.f členom ZOPNN in v povezavi s 76. členom ZIUOPZP se upravičencu lahko dodeli državna pomoč:
4. v višini 45 % upravičene škode na strojih in drugi opremi ter škode, nastale zaradi uničenja zalog, oziroma
5. v višini 60 % upravičene škode na strojih in drugi opremi ter škode, nastale zaradi uničenja zalog, ki so bile zavarovane proti naravni nesreči, kakršno je utrpel upravičenec.

Škodo v skladu s 76. členom ZIUOPZP potrdi komisija za odpravo posledic škode v kmetijstvu, ki jo na podlagi 7. člena ZOPNN imenuje vlada.

Materialna škoda na stvareh ne sme presegati stroškov popravila ali znižanja poštene tržne vrednosti, ki ga je povzročila nesreča, tj. razlike med vrednostjo sredstva tik pred nesrečo in tik po njej.

Pri odločanju o višini sredstev za odpravo posledic škode v gospodarstvu je treba zagotoviti, da vsota sredstev, dodeljenih po ZOPNN, sredstev, dodeljenih kot izplačilo zavarovalnega zneska, ter sredstev, dodeljenih iz državnega proračuna in občinskih proračunov, ni večja od dejanske škode. Odstotek dodeljenih sredstev za odpravo posledic škode v gospodarstvu v razmerju do vrste in višine škode, ki so jo upravičenci utrpeli, bo ob upoštevanju zgornjega praga, določenega v 44.f členu ZOPNN v povezavi s 76. členom ZIUOPZP, ter v skladu z načelom sorazmernosti, določenim v 5. členu ZOPNN, določen po prejemu in obravnavi vlog upravičencev za dodelitev sredstev za odpravo posledic nastale škode.

##  Metodologija za izračun materialne škode na stvareh zaradi posledic poplav 4. Avgusta 2023

Materialna škoda na stvareh se ocenjuje v skladu z metodologijo, določeno v 9. členu uredbe o metodologiji.

Materialna škoda na stvareh se izračuna na ravni posameznega upravičenca, kot to določa osmi odstavek 49. člena Uredbe 2473/2022/EU.

Državna pomoč in druga prejeta plačila za nadomestilo izgube, vključno s plačili na podlagi zavarovalnih polic, so omejena na 100 % upravičenih stroškov, kot to določa deveti odstavek 49. člena Uredbe 2473/2022/EU.

Če izračunani skupni znesek državne pomoči po vseh merilih preseže razpoložljiva sredstva, se znesek državne pomoči posameznemu upravičencu sorazmerno zniža tako, da se upošteva korekcijski faktor, ki se določi kot količnik razpoložljivih sredstev za odpravo posledic škode in vsote največjih zneskov državne pomoči, izračunanih v skladu s tem poglavjem.

* + 1. Metodologija za oceno škode na popolnoma uničenih premičninah subjektov, ki vodijo poslovne knjige

Pri strojih in opremi, pri kateri je amortizacijska stopnja večja od 0, se škoda v skladu z 10. členom uredbe o metodologiji oceni s primerjalno metodo (primerjavo stanja poškodovane stvari neposredno pred nesrečo in po njej) po formuli:

ŠK = Vo – VŠD,

pri čemer je:

ŠK = višina škode v evrih,

Vo = ocenjena dejanska vrednost pred nesrečo v evrih z upoštevanjem vpliva amortizacije (upošteva se normalna amortizacijska doba za posamezni stroj oziroma opremo),

VŠD = vrednost po nesreči v evrih.

Pri izračunu škode se upošteva ocenjena tržna vrednost stroja oziroma opreme vključno z amortizacijo v skladu s Prilogo 4 uredbe o metodologiji, ocenjena vrednost cenilca ali zapisnik o oceni s strani zavarovalnice.

* + 1. Metodologija za oceno škode na popolnoma uničenih premičninah subjektov, ki ne vodijo poslovnih knjig

Škoda se v skladu z 10. in 13. členom uredbe o metodologiji ocenjuje s primerjavo stanja poškodovane stvari neposredno pred nesrečo in po njej (primerjalna metoda) po formuli:

ŠK = Vo – VŠD,

pri čemer je:

ŠK = višina škode v evrih,

Vo = ocenjena dejanska vrednost pred nesrečo v evrih z upoštevanjem vpliva amortizacije, pri škodi na zalogah pa z upoštevanjem sprememb vrednosti zaradi tržnih razmer,

VŠD = vrednost po nesreči v evrih.

Za oceno vrednosti stroja in/ali opreme tik pred naravno nesrečo se upoštevajo:

* 1. podatki iz obrazca za popis,
	2. podatki o ceni stroja, pridobljeni na spletnih straneh, ki ponujajo informacije o vrednosti strojev in opreme za opravljanje dela v sektorju ribištva in akvakulture (na primer Kmečki glas, bolha.com, ebay.com, katalogi specializiranih dobaviteljev in drugo),
	3. ocenjena vrednost cenilca ali
	4. zapisnik o oceni škode s strani zavarovalnice.

Če ocene vrednosti stroja oziroma opreme tik pred naravno nesrečo ni mogoče ugotoviti na podlagi dokazil iz prejšnjega odstavka, se upošteva ekspertna ocena vrednosti stroja oziroma opreme, ki jo pripravi strokovna delovna skupina. Strokovna delovna skupina, ki jo imenuje minister, pristojen za ribištvo, sodeluje pri vsebinski obravnavi prispelih vlog in pregledu ocenjene vrednosti škode.

Ta metodologija se uporablja za subjekte v sektorju ribištva in akvakulture, ki v skladu z zakonom, ki ureja dohodnino, ne ugotavljajo dohodka na podlagi dejanskih prihodkov in dejanskih ali normiranih odhodkov in ne razpolagajo s knjigovodskimi evidencami, na podlagi katerih bi bilo mogoče določiti vrednost strojev in opreme tik pred nesrečo.

Na podlagi zgoraj navedenega se ocenjevanje škode opravi kombinirano z raziskovalnim ocenjevanjem, pri čemer se upoštevajo podatki o vrednosti glede na moč, velikost, starost in znamko posameznega stroja ali opreme.

* + 1. Metodologija za oceno škode na strojih in opremi, ki jih je mogoče popraviti

Škoda se v skladu z 11. členom uredbe o metodologiji oceni po stroškovnem načelu z ugotovitvijo stroškov, potrebnih za nadomestitev škode na podlagi predračunov ali obračunov.

Pri tem se morajo upoštevati merila in cenovne osnove, določene s to metodologijo, kot to določa 5. člen uredbe o metodologiji.

Med upravičene stroške ne spadajo stroški za izboljšave na poškodovani stvari glede na stanje pred nesrečo oziroma stroški, zajeti v sekundarni škodi po drugem odstavku 4. člena uredbe o metodologiji.

* + 1. Metodologija za oceno škode na zalogah

Škoda na zalogah se v skladu s četrtim odstavkom 43. člena uredbe o metodologiji:

1. ugotavlja na podlagi predloženih računovodskih listin (dobavnica, račun in drugo), ki dokazujejo obstoj zalog ob naravni nesreči,
2. ugotavlja s primerjavo dejanske vrednosti poškodovane stvari tik pred naravno nesrečo in tik po njej.

Za ugotavljanje škode na zalogah (zaloge, opredeljene v točki 4.1 tega programa), za katere subjekt ne more priložiti računovodskih listin, se za dokazovanje njihovega obstoja ob naravni nesreči upoštevajo podatki o kapaciteti ribogojnega obrata in podatki o zalogi, proizvodnji in porabi subjekta v CRA. Količina zalog, navedena na obrazcu za popis, natančneje opredeljenem v točki 4.7.1 tega programa, ne sme presegati količin iz tega odstavka.

* + 1. Metodologija za oceno škode na zalogah gojenih rib

Škoda na gojenih ribah se v skladu s 44. členom uredbe o metodologiji ocenjuje po merilih za:

1. osnovna sredstva, če gre za plemenske ribe,
2. za obratna sredstva, če gre za pitovne ribe.

Škoda na plemenskih in pitovnih ribah se ocenjuje na podlagi njihove tržne vrednosti. Za namene tega programa se pod terminom pitovna žival razume konzumne ribe vseh velikosti.

Podatki o staležu gojenih rib se bodo ugotavljali za leto 2022 iz:

1. centralnega registra akvakulture, ali
2. ribiškega katastra (RIBKAT).

Podatki o tržni ceni gojenih rib se bodo ugotavljali v skladu s cenikom, ki ga MKGP pripravi na podlagi faktorjev za določitev vrednosti živali Zavarovalnice Triglav, ki je priloga obrazca za popis.

Če je ocenjena škoda gojenih rib na obrazcu za popis višja od tržne cene gojenih rib, mora oškodovanec priložiti ustrezna dokazila o vrednosti plemenske rib, sicer se upošteva vrednost podatkov, pridobljenih na podlagi dokazil in evidenc iz prejšnjega odstavka.

## Obrazci za vloge upravičencev

* + 1. MKGP, ki je v skladu z 71. členom ZIUOPZP pristojno za pripravo ocene škode, je 12. septembra 2023 na podlagi sklepa Ministrstva za obrambo, URSZR, št. 844-30/2023-79–DGZR z dne 8. 9. 2023, začelo izvajati ocenjevanje škode na premičninah in zalogah. Ocenjevanje škode se je izvedlo z uporabo obrazca za popis, ki je bil skupaj z navodili za izpolnjevanje objavljen na osrednjem spletnem mestu državne uprave GOV.SI: https://www.gov.si/novice/2023-09-12-vloga-za-oceno-skode-pri-izvajalcih-ribiskega-upravljanja-in-v-sektorju-akvakulture/. Rok za oddajo obrazca za popis je bil 21. september 2023.
		2. V skladu s šesto alinejo prvega odstavka 44.č člena ZOPNN in 55. členom uredbe o metodologiji se obrazec 6 in obrazec za popis, ki je v Prilogi 1 tega programa, štejeta kot vloga vlagatelja za dodelitev državne pomoči.
		3. Obrazec za popis so lahko vložili oškodovanci v sektorju ribištva in akvakulture, ki so utrpeli škodo zaradi poplav oziroma zemeljskih plazov 4. avgusta 2023 na območju dolenjske, gorenjske, koroške, osrednjeslovenske, notranjske, podravske, pomurske, posavske, severnoprimorske, vzhodnoštajerske, zahodnoštajerske in zasavske regije v skladu s sklepom URSZR iz točke 4.7.1 tega programa.
		4. Oškodovanci so morali obrazcu za popis priložiti kopije morebitnih zavarovalnih polic za posamezno vrsto stroja in/ali opreme ter živali in izjavo odgovorne osebe, s katero oškodovanec jamči, da je utrpel škodo zaradi poplav, da so vsi podatki, navedeni na obrazcu za popis, resnični in točni ter da zanje kazensko in materialno odgovarja ter da soglaša s pridobitvijo podatkov iz uradnih evidenc, ki so potrebni za odločitev o upravičenosti do državne pomoči.
		5. Podatke iz obrazca za popis so za posameznega upravičenca pregledali v Sektorju za ribištvo Direktorata za hrano in ribištvo MKGP. Podatki o oceni škode so bili poslani URSZR. Podatke o oceni škode na živalih iz obrazca 6 je vladi poslala URSZR.

## Način izplačila državne pomoči upravičencem

* + 1. Naloge, katerih izvajanje mora na podlagi drugega odstavka 7. člena ZOPNN zagotoviti MKGP, v skladu s predpisi, ki urejajo državno upravo, opravi ARSKTRP. MKGP za potrebe odločanja ARSKTRP preda podatke o oceni škode in obrazce za popis, ki so jih vlagatelji poslali MKGP. Podatke iz obrazca 6 ARSKTRP prevzame iz elektronske zbirke podatkov AJDA, ki jo upravlja URSZR.
		2. Datum prevzema podatkov s strani ARSKTRP se šteje kot dan oddaje vloge – obrazca za popis vlagatelja. ARSKTRP od MKGP prevzame obrazce za popis s pripadajočo dokumentacijo v digitalni obliki.
		3. ARSKTRP izdela predlog dodelitve državne pomoči upravičencem, ga pošlje MKGP, to pa ga v skladu s 76. členom ZIUOPZP in pred izdajo odločb o dodelitvi sredstev posameznim upravičencem predloži v potrditev komisiji za odpravo posledic škode v kmetijstvu. Komisija za odpravo posledic škode v kmetijstvu potrdi tudi oceno škode zaradi naravnih nesreč po programu za posameznega upravičenca.
		4. ARSKTRP pri administrativnih kontrolah:
1. uporabi podatke iz CRA ali RIBKAT in AJPES, kot je določeno v točki 4.4.2. tega programa;
2. preveri izpolnjevanje zahtev iz predpisov o državnih pomočeh v zvezi s kršitvami iz točke 4.4.3. tega programa in skupno višino vseh pomoči za iste upravičene stroške;
3. pozove upravičenca, da ji v roku, ki ga določi ARSKTRP, pošlje dokazila za določitev dejanske višine škode v skladu z metodologijo, kot je določena v 4. poglavju tega programa.
	* 1. ARSKTRP v skladu z 78. členom ZIUOPZP izda odločbo o dodelitvi državne pomoči na podlagi digitalnih podatkov iz točke 4.8.1. tega programa, ocene škode iz točke 4.4.1. tega programa in pogojev ter preveritev iz 4. poglavja tega programa. Odločba vključuje navedbo imena sheme pomoči, iz katere je bila dodeljena državna pomoč upravičencu. Odločbe o dodelitvi državne pomoči se izdajo najkasneje do 15. novembra 2024.
		2. Sredstva po programu se po izdaji odločbe o dodelitvi državne pomoči nakažejo upravičencu najkasneje do 31. decembra 2024.
		3. Državne pomoči po programu upravičencu v nobenem primeru ni več mogoče izplačati po 6. avgustu 2027 (ne glede na morebitno vloženo pravno sredstvo), kot to določa četrti odstavek 49. člena Uredbe 2473/2022/EU.

# DRŽAVNA POMOČ

## Poročanje o dodeljeni državni pomoči

ARSKTRP poroča MKGP o dodeljenih državnih pomočeh v skladu s pravilnikom, ki ureja način dajanja podatkov in poročanje o državnih pomočeh s področja kmetijstva in ribištva.

## Združevanje pomoči

* + 1. Državna pomoč se lahko združuje skupaj s katero koli drugo državno pomočjo v zvezi z istimi upravičenimi stroški, ki se deloma ali v celoti prekrivajo, samo, če s takim združevanjem ne bo presežena največja intenzivnost pomoči iz devetega odstavka 49. člena Uredbe 2473/2022/EU.
		2. Poleg državne pomoči se ne sme dodeliti katera koli pomoč *de minimis* v zvezi z istimi upravičenimi stroški, če bi bila s takim združevanjem presežena intenzivnost pomoči, ki je določena v devetem odstavku 49. člena Uredbe 2473/2022/EU.

## Preglednost

MKGP na osrednjem spletnem mestu državne uprave GOV.SI objavi program in vse zahtevane informacije o shemi pomoči po programu, v skladu z 9. členom Uredbe 2473/2022/EU. Te informacije so na voljo splošni javnosti brez omejitev vsaj deset let od datuma dodelitve pomoči.

## Hramba dokumentacije

ARSKTRP hrani natančne evidence z informacijami in dokazili o posameznih državnih pomočeh še deset let od dneva, ko je bila dodeljena zadnja posamična državna pomoč, kot to določa 13. člen Uredbe 2473/2022/EU.

**Priloge:**

* **Priloga 1:** Obrazec za popis škode pri izvajalcih ribiškega upravljanja in v sektorju akvakulture zaradi poplav in zemeljskih plazov v Republiki Sloveniji v mesecu avgustu 2023

**Priloga 1:**

**Obrazec za popis škode pri izvajalcih ribiškega upravljanja in v sektorju akvakulture zaradi poplav in zemeljskih plazov v Republiki Sloveniji v mesecu avgustu 2023**

1. **Vrsta naravne nesreče**

(Obvezno označite samo eno vrsto naravne nesreče. Če je pri oškodovancu prišlo do škode zaradi poplav kot tudi zaradi zemeljskih plazov, oddajte ločena obrazca za vsako nesrečo posebej.):

\_\_ poplave

\_\_ zemeljskih plazov

1. **Podatki o oškodovancu**

|  |  |
| --- | --- |
| Naziv subjekta in naslov (izvajalec ribiškega upravljanja, sektor akvakulture (npr. d.o.o., s.p. …), nosilec dopolnilne dejavnosti na kmetiji): |  |
| Matična številka: |  |
| Davčna številka: |  |
| Statusna oblika: | Samostojni podjetnikGospodarska družbaDruštvoDrugo (navesti) |
| Ime in priimek odgovorne osebe: |  |
| Kontaktni podatki (E-naslov, telefon/mobilni telefon): |  |
| G-MID (za lastnike ali najemnike obratov akvakulture, 9-mestna številka, vnesite vse G-MID poslovnega subjekta): |  |
| Obrazec izpolnil: |  |
| Kontaktni podatki (E-naslov, telefon/mobilni telefon) osebe, ki je izpolnila obrazec in prilogi: |  |
| Datum: |  |
| Podpis in žig (ali izjava, da subjekt ne posluje z žigom): |  |

1. **Lokacija nastanka nesreče**

|  |  |
| --- | --- |
| Ulica in hišna številka: |  |
| Poštna številka in pošta: |  |
| Kraj: |  |
| Občina: |  |

**Priloga A – Popis škode pri izvajalcih ribiškega upravljanja (RD)**

1. **PREMIČNINE (STROJI IN OPREMA)**

|  |  |  |  |  |  |  |
| --- | --- | --- | --- | --- | --- | --- |
| **Zap. št.** | **Naziv opreme (iz legende)\*** | **Znamka** | **Serijska št. / št. šasije** | **Letnik izdelave** | **Število kosov** | **Ocena škode v EUR** |
| 1 |  |  |  |  |  |  |
| 2 |  |  |  |  |  |  |
| itd. |  |  |  |  |  |  |
|  |  |  |  |  | **SKUPAJ V EUR:** |  |

**Legenda:**

* + - * agregat za izvajanje elektro ribolova,
			* mreže,
			* vozila in cisterne,
			* kisik (jeklenke),
			* oblačila in zaščitna oprema,
			* orodje in potrošni material,
			* računalniška oprema,
			* drugo (opisno opredeli vlagatelj).
1. **ZALOGA**

|  |  |  |  |  |
| --- | --- | --- | --- | --- |
| **Zap. št.** | **Naziv (iz legende)** | **Količina (npr. kg, kos …)** | **Cena v EUR na navedeno enoto** | **Ocena škode v EUR** |
|  |  | A | B | C=AxB |
| 1 |  |  |  |  |
| 2 |  |  |  |  |
| itd. |  |  |  |  |
|  |  |  | **SKUPAJ V EUR:** |  |

**Legenda:**

* + - * drugo (opisno opredeli vlagatelj).

\*Upoštevati: izvenserijske nadgradnje premičnin (npr. strojev in vozil) opišite v stolpcu naziv opreme, dodajte vrednost / strošek nadgradnje v EUR v isto celico in leto nadgradnje.

**Dokazilo o zavarovanju**

a) premičnine, ki so poškodovane ali uničene, so zavarovane DA/NE

Naziv zavarovalnice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) zaloga, ki je bila izgubljena, je zavarovana DA/NE

Naziv zavarovalnice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V kolikor so bile zavarovane premičnine in zaloga poškodovane ali uničene, priložite fotokopijo zavarovalne police.

**Ta obrazec se šteje kot vloga za izplačilo sredstev za odpravo posledic naravne nesreče, če bo Vlada Republike Slovenije za naravno nesrečo, za katero je bila ocena škode narejena, odločila, da se dodelijo sredstva za odpravo posledic škode pri izvajalcih ribiškega upravljanja in v sektorju akvakulture, in sprejela predpisan program odprave posledic škode** (Zakon o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in [117/23](http://www.uradni-list.si/1/objava.jsp?sop=2023-01-3410) – ZIUOPZP-A)).

**Izjava oškodovanca:**

- utrpel sem škodo zaradi poplave oziroma plazu v avgustu 2023 na premičninah oziroma zalogah, kot je navedeno v obrazcu;

- vsi podatki, ki sem jih navedel v obrazcu so resnični, točni in popolni, ter zanje kazensko in materialno odgovarjam;

- prizadeti subjekt je utrpel škodo zaradi poplav in zemeljskih plazov avgusta 2023 v prizadetih občinah v skladu s sklepom Uprave Republike Slovenije za zaščito in reševanje. Sklep kot potencialno prizadete občine opredeljuje občine v regijah: Dolenjska, Gorenjska, Koroška, Osrednjeslovenska, Notranjska, Pomurje, Podravje, Posavje, Severno Primorska, Vzhodno Štajerska, Zahodno Štajerska in Zasavje;

- soglašam s pridobitvijo podatkov iz uradnih evidenc, ki so potrebni za odločitev o upravičenosti do sredstev na podlagi zakona;

- soglašam, da lahko Ministrstvo za kmetijstvo, gozdarstvo in prehrano ali drugi ustrezni organ v postopku preverjanja oškodovanca zaprosi za ustrezna dokazila o poškodovanih premičninah in zalogi v postopku potrjevanja priglašene škode.

Kraj in datum Oškodovanec

 (ime in priimek, podpis in žig)

**Obrazec mora biti datiran in podpisan.**

Komisija (ime in priimek ter podpis)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Žig MKGP

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priloga B – Popis škode v sektorju akvakulture (G-MID)**

VNESITE G-MID

1. **PREMIČNINE (STROJI IN OPREMA)**

|  |  |  |  |  |  |  |
| --- | --- | --- | --- | --- | --- | --- |
| **Zap. št.** | **Naziv opreme (iz legende)\*** | **Znamka** | **Serijska št. / št. šasije** | **Letnik izdelave** | **Število kosov** | **Ocena škode v EUR** |
| 1 |  |  |  |  |  |  |
| 2 |  |  |  |  |  |  |
| itd. |  |  |  |  |  |  |
|  |  |  |  |  | **SKUPAJ V EUR:** |  |

**Legenda:**

1. ***Splošno:***
	* + - mreže,
			- vozila in cisterne,
			- kisik (jeklenke),
			- oblačila in zaščitna oprema,
			- orodje in potrošni material,
			- računalniška oprema,
			- drugo (opisno opredeli vlagatelj).
2. ***Predelava:***
	* + - strojna oprema v predelavi, vezana na tehnološke postopke,
			- ostala strojna oprema (embalirni stroj, vakumiranje, etiketiranje, tehtnice …)
			- računalniška in programska oprema,
			- prekajevalne komore, hladilnice, hladilniki, vitrine, zunanje enote, hladilne postaje, klima),
			- pomožni material (embalaža etikete, začimbe, dodatki …),
			- drugo (opisno opredeli vlagatelj).

\*Upoštevati: izvenserijske nadgradnje premičnin (npr. strojev in vozil) opišite v stolpcu naziv opreme, dodajte vrednost / strošek nadgradnje v EUR v isto celico in leto nadgradnje.

1. **ZALOGA**

|  |  |  |  |  |
| --- | --- | --- | --- | --- |
| **Zap. št.** | **Naziv (iz legende)** | **Količina (npr. kg, kos …)** | **Cena v EUR na navedeno enoto** | **Ocena škode v EUR** |
|  |  | A | B | C=AxB |
| 1 |  |  |  |  |
| 2 |  |  |  |  |
| itd. |  |  |  |  |
|  |  |  | **SKUPAJ V EUR:** |  |

**Legenda:**

* + - * krmila, gnojila, razkužila (v kg),
			* ostali repromaterial (npr. kg, kos …),
			* drugo (opisno opredeli vlagatelj).
1. **RIBE\*\***

|  |  |  |  |  |
| --- | --- | --- | --- | --- |
| **Zap. št.** | **Naziv (iz legende)** | **Masa (kg)** | **Cena v EUR na kg\*\*\*** | **Ocena škode v EUR** |
| 1 |  |  |  |  |
| 2 |  |  |  |  |
| itd. |  |  |  |  |
|  |  | **SKUPAJ V EUR:** |  |  |

**Legenda:**

1. ***Ribe:***
	* + - potočna postrv zarod (0,04 EUR/kos),
			- potočna postrv enoletna mladica (12 EUR/kg),
			- potočna postrv odrasla (7 EUR/kg),
			- šarenka (7 EUR/kg),
			- zlatovčica (8 EUR/kg),
			- krap, gojeni (4,5 EUR/kg),
			- plemenska jata (do 20 EUR/kg).

\*\*Upoštevati: oškodovanec navede ribe v ribogojniškem obratu in/ali komercialnem ribniku.

\*\*\*Za določitev cene kg izgubljene ribe (gojene) se upošteva vrednost iz Priloge, ki je sestavni del tega obrazca.

**Dokazilo o zavarovanju**

a) premičnine, ki so poškodovane ali uničene, so zavarovane DA/NE

Naziv zavarovalnice: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) zaloga, ki je bila izgubljena, je zavarovana DA/NE

Naziv zavarovalnice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) ribe (gojene), ki so bile izgubljene, so zavarovane DA/NE

Naziv zavarovalnice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V kolikor so bile zavarovane premičnine, zaloga in ribe (gojene) poškodovane ali uničene, priložite fotokopijo zavarovalne police.

**Ta obrazec se šteje kot vloga za izplačilo sredstev za odpravo posledic naravne nesreče, če bo Vlada Republike Slovenije za naravno nesrečo, za katero je bila ocena škode narejena, odločila, da se dodelijo sredstva za odpravo posledic škode pri izvajalcih ribiškega upravljanja in v sektorju akvakulture, in sprejela predpisan program odprave posledic škode** (Zakon o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in [117/23](http://www.uradni-list.si/1/objava.jsp?sop=2023-01-3410) – ZIUOPZP-A)).

**Izjava oškodovanca:**

- utrpel sem škodo zaradi poplave oziroma plazu v avgustu 2023 na premičninah, zalogah in ribah, kot je navedeno v obrazcu;

- vsi podatki, ki sem jih navedel v obrazcu so resnični, točni in popolni, ter da zanje kazensko in materialno odgovarjam;

- prizadeti subjekt je utrpel škodo zaradi poplav in zemeljskih plazov avgusta 2023 v prizadetih občinah v skladu s sklepom Uprave Republike Slovenije za zaščito in reševanje. Sklep kot potencialno prizadete občine opredeljuje občine v regijah: Dolenjska, Gorenjska, Koroška, Osrednjeslovenska, Notranjska, Pomurje, Podravje, Posavje, Severno Primorska, Vzhodno Štajerska, Zahodno Štajerska in Zasavje;

- soglašam s pridobitvijo podatkov iz uradnih evidenc, ki so potrebni za odločitev o upravičenosti do sredstev na podlagi zakona,

- soglašam, da lahko Ministrstvo za kmetijstvo, gozdarstvo in prehrano ali drugi ustrezni organ v postopku preverjanja oškodovanca zaprosi za ustrezna dokazila o poškodovanih premičninah in zalogi v postopku potrjevanja priglašene škode.

Kraj in datum Oškodovanec

 (ime in priimek, podpis in žig)

**Obrazec mora biti datiran in podpisan.**

Komisija (ime in priimek ter podpis)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Žig MKGP

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_